Document ID: 32004D0529

KOMMISSIONENS BESLUTNING
af 21. juni 2004
om ændring af beslutning 2003/903/EF om vedtagelse af planen for tildeling til medlemsstaterne af midler, der skal afholdes over 2004-budgettet, og som skal dække udgifterne til levering af levnedsmidler fra interventionslagre til de socialt dårligst stillede personer i Fællesskabet
(meddelt under nummer K(2004) 2326)
(2004/529/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3730/87 af 10. december 1987 om almindelige regler for levering til visse organisationer af levnedsmidler fra interventionslagre med henblik på uddeling til de socialt dårligst stillede personer i Fællesskabet (1), særlig artikel 6,
under henvisning til Rådets forordning (EF) nr. 2799/98 af 15. december 1998 om den agromonetære ordning for euroen (2), særlig artikel 3, stk. 2, og
ud fra følgende betragtninger:
(1)
Efter artikel 2 i Kommissionens forordning (EØF) nr. 3149/92 af 29. oktober 1992 om gennemførelsesbestemmelser for levering af levnedsmidler fra interventionslagre til de socialt dårligst stillede personer i Fællesskabet (3) vedtog Kommissionen ved beslutning 2003/903/EF (4) planen for uddeling af midler, der skal finansieres over bevillingerne for regnskabsåret 2004. Planen fastlægger for de enkelte medlemsstater, der anvender foranstaltningen, hvilke maksimale finansielle midler der er stillet til rådighed for gennemførelsen af deres del af planen, samt hvilken mængde af hver type produkt interventionsorganerne kan udtage fra interventionslagrene.
(2)
Planen for 2004 bør tilpasses for at muliggøre Polens deltagelse i denne EF-aktion. Denne tilpasning skal vedrøre dels tildelingen af finansielle midler og tildelingen af produkter, der kan udtages fra interventionslagre, dels tilladelsen til at foretage overførsler inden for EF med henblik på gennemfrelsen af den ændrede plan på betingelserne i artikel 7 i forordning (EØF) nr. 3149/92.
(3)
De i denne beslutning fastsatte foranstaltninger er i overensstemmelse med udtalelser fra alle de berørte komitéer -
VEDTAGET FØLGENDE BESLUTNING:
Artikel 1
I beslutning 2003/903/EF foretages følgende ændringer:
1)
Bilag I erstattes med bilag I til nærværende beslutning.
2)
Bilag II erstattes med bilag II til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 21. juni 2004.

Labels: 2
4
5
0
3